เกริ่นนำก่อนว่าผมทานยา rivotril 0.5ml มาประมาณ3 ปี แต่เนื่องจากความไม่รู้ไปหยุดยาเองเนื่องจากกลัวผลข้างเคียงที่จะฉีดวัคซีนป้องกันโควิด ทำเกิดมีอาการนอนไม่หลับ คือนอนไม่หลับเลยง่วงยังไงก็ไม่หลับ ผมจึงไปพบแพทย์ แพทย์จึงเพิ่ม ml ให้ผมเป็น 2.0ml ถึงกลับมานอนได้ปกติ กินได้เดือนกว่าขอคุณลดปริมาณยา คุณให้ลดจาก 2.0ml เป็น 1.0ml เมื่อวันที่ 1 สิงหาที่ผ่านมา กลับกลายเป็นว่ากลับมามีอาการนอนไม่หลับเหมือนเดิม อยากสอบถามว่าอาการนี้จะอยู่อีกนานไหมครับเพราะทรมานมากครับ
สวัสดีค่ะ ยา rivotril หรือยาที่มีชื่อสามัญว่า clonazepam นั้น เป็นยาในกลุ่มเบนโซไดอะซีปีน (Benzodiazepine) ที่มีฤทธิ์ในการกล่อมประสาท เป็นยาที่ใช้ในการรักษาโรคแพนิค ควบคุมอาการหรือรักษาโรคลมชักและช่วยบรรเทาความวิตกกังวล นอกจากนั้น ยานี้อาจนำมาใช้เพื่อรักษาโรคหรืออาการอื่น ๆ เช่นช่วยในการนอนหลับในผู้ที่มีภาวะนอนไม่หลับจากสาเหตุใดๆ การใช้ยาขึ้นอยู่กับดุลยพินิจของแพทย์โดยยาดังกล่าวควรใช้ภายใต้การดูแลของแพทย์ และปรับขนาดยาตามอาการในแต่ละครั้ง จากที่กล่าวมา หากใช้ยานี้มาค่อนข้างนาน อาจมีภาวะที่คล้ายกับติดยาและยังต้องใช้ยาต่อเนื่อง ถ้าจะลดก็ต้องค่อยๆลด หากลดเร็วเกินไปหรือหยุดทันที อาจทำให้มีภาวะนอนไม่หลับได้แนะนำการแจ้งแพทย์ที่ดูแลให้ทราบ และอาจจะปรับยาขึ้นมาอยู่ระหว่าง 1-2 mg ดูก่อน หรืออาจจะต้องปรับพฤติกรรมช่วยไปด้วยระหว่างนี้ เช่นการเข้านนอนให้เป็นเวลา ไม่นอนกลางวัน งดการดื่มชา กาแฟ ไม่ทำสิ่งตื่นเต้นก่อนนอน และสังเกตอาการอีกครั้ง ถ้ายังนอนไม่หลับเป็นมากจนรบกวนการใช้ชีวิต ควรรีบกลับไปพบแพทย์ค่ะ